Број: 1647/2023-03

Датум: 28.11.2023. године

**СКУПШТИНА ГРАДА НИША**

**- Председнику др Бобану Џунићу -**

**Предмет:** Предлог за доношење акта по хитном поступку

У складу са овлашћењем прописаним чланом 83. Пословника Скупштине Града Ниша („Службени лист града Ниша“, број 53/2023-пречишћен текст), Градско веће града Ниша упућује предлог за доношење акта по хитном поступку, односно, да се у дневни ред седнице Скупштине Града Ниша, заказане за 29.11.2023. године уврсти тачка:

1. Предлог одлуке о измени Одлуке о оснивању Установе Дечији културно образовно рекреативни центар Ниш

Предлог наведеног акта, који Вам у прилогу достављамо, Градско веће Града Ниша је утврдило на седници одржаној дана 28.11.2023. године.

Имајући у виду да је Скупштина Града Ниша донела Одлуку о оснивању Установе Дечији културно образовно рекреативни центар Ниш („Службени лист Града Ниша“, број 131/2022 и 139/2022), којом је између осталог прописано и предузимање активности у циљу уписа Установе у регистар установа који води одговарајући државни орган и доношење одговарајућих аката за рад Установе, а ради стварања услова за спровођење скупштинске одлуке, предлаже се доношење Одлуке о измени Одлуке о оснивању Установе Дечији културно образовно рекреативни центар Ниш. Доношењем ове одлуке, стекли би се услови да се испуни скупштинска одлука и допринесе даљем уређивању статуса Установе Дечији културно образовно рекреативни центар Ниш, њеном функционисању, као и благовременом доношењу осталих аката од значаја за рад Установе.

На основу наведеног, Градско веће Града Ниша упућује у скупштинску процедуру по хитном поступку, Предлог одлуке о измени Одлуке о оснивању Установе Дечији културно образовно рекреативни центар Ниш.

**Председница**

**Градског већа Града Ниша**

**Драгана Сотировски**